Wiswamitra ya iku keturunan sawijining raja ing jaman India Kuno, lan dhèwèké uga diundhang Kaushika ("keturunan Kusha"). Dhèwèké minangka kesatria kang gagah prakasa kang minangka cicit saka raja Kusha. Salah siji saka anak papate Kusha ya iku Kushanubha, kang nindakake upacara Puthrakameshti lan éntuk anak kanthi aran Gadhi minangka asile. Kaushika utawa Wiswamitra, ya iku anake Raja Gadhi. Kaushika nggantekake bapake lan mrintah kanthi apik.